Bănci și Asigurări

Johann Strobl, CEO al Raiffeisen Bank Internaţional, spune că grupul austriac va fi nevoit să revalueze România, răspunzând la întrebarea care sunt ţările relevante pentru Raiffeisen în acest moment.

„Care ţări sunt relevante pentru Raiffeisen în acest moment? Cehia, Slovacia, Serbia, Bulgaria sunt în mod particular interesante. Acest lucru nu înseamnă că nu vrem să creştem şi în alte ţări din regiune Europei Centrale şi de Est. Vom fi nevoiţi să reevaluăm România”, a spus Johann Strobl într-un interviu publicat în raportul pe 2018 al grupului.

Cel mai probabil reevaluarea de care vorbeşte Strobl este legată de introducerea taxei pe activele băncilor prin OUG 114. Băncile au urma să plătească peste 5 miliarde de lei în contul acestei taxe.